text: Messe for veteraner
  21 oktober 2011 kl. 09.48
  Veteranbilelskere kan få opfyldt deres hedeste drømme på en bilmesse i Fredericia i weekenden.
  
  Her er masser af gamle biler med en historie sat til salg.
  Blandt andet velholdte eksemplarer af Ford V8 Cabriolet årgang 1946 samt en Ford V8 Delivery original varevogn fra 1936.
  Begge biler blev kendt i DRs Krøniken, og det afspejler sig i udbudspriserne på henholdsvis 240.000 og 290.000 kroner.
  
  Traktorhistorie
  Messen viser også en hel speciel traktorhistorie.
  Odinstårnet i Odense blev i 1944 sprængt af danske nazister, og det satte gang i en lokal smed.
  Han købte metallet fra det 177 meter høje tårn, som oprindelig stammede fra overskudsmaterialer fra byggeriet af den gamle Lillebæltsbro.
  Metallet blev brugt til en produktion af små traktorer med navnet King.
   
  Det rakte til 98 traktorer. En af dem blev fundet i Vendsyssel, og den er nu blevet renoveret.
  Messen har også masser af reservedele til gamle biler.
  Messens hjemmeside.
  